OPRAVNÝ LIST č. 1 K NÁVRHU VŠEOBECNÉHO ROZPOČTU NA ROK 2014 VÝKAZ VÝDAVKOV PODĽA ODDIELOV Oddiel III – Komisia /* COM/2013/0644 final - 2013/ () */





OPRAVNÝ LIST č. 1 K NÁVRHU VŠEOBECNÉHO ROZPOČTU NA ROK 2014 VÝKAZ VÝDAVKOV PODĽA ODDIELOV Oddiel III – Komisia So zreteľom na: – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, – nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie[1], a najmä na jeho článok 39, – návrh všeobecného rozpočtu Európskej únie na rozpočtový rok 2014, ktorý Komisia predložila 28. júna 2013[2], Európska komisia týmto predkladá rozpočtovému orgánu opravný list č. 1 k návrhu všeobecného rozpočtu Európskej únie na rozpočtový rok 2014 z dôvodov uvedených v dôvodovej správe. OBSAH 1 Úvod.. 5 2 Prednostné financovanie programov Horizont 2020, Erasmus, COSME a YEI 5 2.1 Výsledky rokovaní o VFR.. 5 2.2 Vplyv na okruh 1a ¾ Konkurencieschopnosť pre rast a zamestnanosť.. 6 2.2.1 Prednostné financovanie programov Horizont 2020, COSME a Erasmus. 6 2.2.2 Odklad financovania programov NPE - Energetika a ITER.. 6 2.2.3 Revidovaný profil programov v rámci okruhu 1a. 7 2.3 Vplyv na okruh 1b ¾ Hospodárska, sociálna a územná súdržnosť.. 7 2.3.1 Pôvodné prednostné financovanie a odklad financovania. 7 2.3.2 Ďalší odklad financovania. 7 2.3.3 Podrobné dôsledky. 8 3 Dodatočná pomoc Cypru.. 8 3.1 Dôvody žiadosti 8 3.2 Financovanie prostredníctvom mobilizácie nástroja flexibility.. 9 4 Nová generácia spoločných technologických iniciatív.. 10 4.1 Legislatívne návrhy.. 10 4.2 Vplyv na ľudské a finančné zdroje. 11 5 Vytvorenie osobitných rozpočtových riadkov technickej pomoci pre politiku súdržnosti 12 5.1 Legislatívne návrhy.. 12 5.2 Vplyv na rozpočtovú nomenklatúru.. 12 6 Záver.. 13 7 Súhrnná tabuľka podľa okruhov finančného rámca.. 14 8. 14 VÝKAZ VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-en.htm). Anglické znenie zmien v týchto výkazoch podľa oddielov je pripojené na informačné účely ako príloha k rozpočtu. 1 Úvod Opravný list č. 1 k návrhu rozpočtu na rok 2014 zahŕňa: ¾ prednostné vyčlenenie viazaných rozpočtových prostriedkov na „rámcový program pre výskum a inovácie“ (Horizont 2020), „vzdelávanie, odbornú prípravu, mládež a šport “(Erasmus), „konkurencieschopnosť podnikov a malých a stredných podnikov“ (COSME) nad rámec prednostného financovania „iniciatívy na podporu zamestnanosti mladých ľudí“ (YEI), ktoré bolo navrhované už v návrhu rozpočtu na rok 2014 na základe politickej dohody uzatvorenej koncom júna 2013 o viacročnom finančnom rámci na obdobie rokov 2014 - 2020 (VFR), ¾ dodatočnú pomoc Cypru prostredníctvom štrukturálnych fondov, pričom sa navrhuje suma 100 miliónov EUR, ktorá by bola financovaná z rezervy okruhu 1b (21,6 milióna EUR) a prostredníctvom mobilizácie nástroja flexibility (78,4 milióna EUR), ¾ dôsledky navrhovanej novej generácie spoločných technologických iniciatív (STI), pokiaľ ide o ľudské a finančné zdroje, ¾ vytvorenie rozpočtových riadkov so symbolickým záznamom „p.m.“, aby časť vnútroštátneho krytia technickej pomoci európskych štrukturálnych a investičných fondov mohla spravovať Komisia na žiadosť členských štátov, ktoré majú dočasné rozpočtové problémy. Čistý rozpočtový vplyv týchto zmien predstavuje zvýšenie viazaných rozpočtových prostriedkov o 100 miliónov EUR v porovnaní s návrhom rozpočtu na rok 2014. V opravnom liste sa nenavrhuje nijaká zmena platobných rozpočtových prostriedkov. 2 Prednostné financovanie programov Horizont 2020, Erasmus, COSME a YEI 2.1 Výsledky rokovaní o VFR V súlade s politickou dohodou uzavretou v súvislosti s VFR na obdobie rokov 2014 - 2020 sa v rokoch 2014 a 2015 môže v rámci ročného rozpočtového postupu prednostne vyčleniť až 2 543 miliónov EUR (v cenách z roku 2011) na konkrétne politické ciele týkajúce sa zamestnanosti mladých ľudí, výskumu, programu Erasmus, najmä pre učňovské prípravy, a MSP. V dohode sa stanovuje, že prednostne vyčlenené sumy (ktoré sa použijú takto: 2 143 miliónov EUR na iniciatívu YEI, 200 miliónov EUR na program Horizont 2020, 150 miliónov EUR na program Erasmus a 50 miliónov EUR na program COSME) sa v plnej miere kompenzujú rozpočtovými prostriedkami v rámci okruhov a/alebo medzi okruhmi s cieľom ponechať nezmenené celkové ročné stropy jednotlivých okruhov a podokruhov na obdobie rokov 2014 - 2020. Tento opravný list č. 1 k návrhu rozpočtu na rok 2014 zohľadňuje politickú dohodu uzavretú v súvislosti s novým VFR tak, že náležite upravuje finančné krytia zodpovedajúcich programov v okruhu 1a (Konkurencieschopnosť pre rast a zamestnanosť) a okruhu 1b (Hospodárska, sociálna a územná súdržnosť) na rok 2014. Pokiaľ ide o prednostné financovanie iniciatívy na podporu zamestnanosti mladých ľudí (YEI), ktoré už bolo zahrnuté do návrhu rozpočtu na rok 2014, nie sú navrhované žiadne zmeny. Prednostné financovanie programov v okruhu 1a však ovplyvní prednostne vyčlenené sumy v rámci okruhu 1b, ako sa podrobne uvádza ďalej. 2.2 Vplyv na okruh 1a ¾ Konkurencieschopnosť pre rast a zamestnanosť 2.2.1 Prednostné financovanie programov Horizont 2020, COSME a Erasmus Komisia navrhuje prednostné vyčlenenie sumy 400 miliónov EUR (v cenách z roku 2011) v rokoch 2014 a 2015 v rámci okruhu 1a, ktorá sa rozdelí takto: 200 miliónov EUR na program Horizont 2020, 150 miliónov EUR na program Erasmus a 50 miliónov EUR na program COSME. Celková suma vyčlenená na všetky tri programy v období rokov 2014 - 2020 zostáva nezmenená. Sumy sa v rámci jednotlivých programov prerozdelia takto: · Horizont 2020: v cenách z roku 2011 budú prednostne vyčlenené sumy predstavovať 200 miliónov EUR v roku 2014 (212,2 milióna EUR v bežných cenách), pričom sa v pomere 50/50 rozdelia medzi tieto dve rozpočtové položky: „15 03 01 01 ¾ Akcie Marie Skłodowskej-Curie — Vytváranie nových zručností a inovácií“ a „08 02 01 01 ¾ Posilnenie výskumu na hraniciach poznania v ERC — Európska rada pre výskum“. · COSME: dostupné zdroje sa zvýšia o 30 miliónov EUR v roku 2014 a o 20 miliónov EUR v roku 2015 v cenách z roku 2011 (31,7 milióna EUR a 21,6 milióna EUR v bežných cenách). Komisia navrhuje zamerať sa najviac na prednostné financovanie (85 %) týkajúce sa finančných nástrojov pre MSP „02 02 02 ¾ Zlepšenie prístupu malých a stredných podnikov (MSP) finančným prostriedkom vo forme kapitálového a dlhového financovania“, pričom zvyšná časť by išla na rozpočtový článok „02 02 01 ¾ Podpora podnikania a zlepšenie konkurencieschopnosti podnikov z Únie a ich prístupu na trh“. · Erasmus: v cenách z roku 2011 by sa v rámci tohto programu prednostne vyčlenila suma 130 miliónov EUR v roku 2014 a suma 20 miliónov EUR v roku 2015. Zodpovedajúce sumy v bežných cenách sú 137,5 milióna EUR a 21,6 milióna EUR. Ďalšie sumy sa použijú na podporu zložky „učňovská príprava“ („15 02 01 ¾ Podporovanie excelentnosti a spolupráce v oblastiach európskeho vzdelávania, odbornej prípravy a mládeže, ich relevantnosť pre trh práce a účasť mladých ľudí na demokratickom živote v Európe“). 2.2.2 Odklad financovania programov NPE - Energetika a ITER Súčasne s prednostným financovaním programov Horizont 2020, COSME a Erasmus, ako bolo uvedené, sa poskytnutie rozpočtových prostriedkov plánovaných pre energetickú zložku „Nástroja na prepojenie Európy“ (NPE - Energetika) a program „medzinárodný termonukleárny experimentálny reaktor“ (ITER) odkladá, pričom sa zohľadňuje aj osobitný prehľad o ich vykonávaní v priebehu daného obdobia. · ITER: poskytnutie sumy 200 miliónov EUR (v cenách z roku 2011) sa odloží z roku 2014 na rok 2015 s cieľom zohľadniť revidované plánovanie verejného obstarávania. Spoločný podnik pre ITER a rozvoj energie jadrovej syntézy (F4E) úzko spolupracoval so zhotoviteľmi na dosiahnutí výsledkov pri nižších ako plánovaných nákladoch alebo produktov s lepšou kvalitou za rovnakú cenu, akú majú produkty s nižšou špecifikáciou. To si však vyžadovalo revíziu počiatočných plánov a nákresov, ktorá zabrala viac času, ako bolo pôvodne plánované. · NPE -Energetika: celkové rozpočtové prostriedky na program NPE -Energetika sa znížia o 160 miliónov EUR v roku 2014 a o 240 miliónov EUR v roku 2015 (v cenách z roku 2011) s cieľom kompenzovať prednostné financovanie programov v okruhu 1a. Celková suma na program v priebehu sedemročného obdobia zostáva nezmenená. Časový profil programu NPE - Energetika v indikatívnom finančnom pláne na obdobie rokov 2015 - 2020 je náležite prispôsobený, pričom zohľadňuje očakávané žiadosti o finančné prostriedky na projekty infraštruktúry. Dosiahol sa lineárnejší vývoj finančnej podpory najmä s cieľom zohľadniť postupné dokončovanie programu NPE, pričom sa do úvahy súčasne berie aj dvojročný cyklus na obnovu zoznamu projektov spoločného záujmu. Cieľom zmeny prerozdelenia medzi štyri operačné rozpočtové riadky je zosúladiť návrh rozpočtu a indikatívny finančný plán s najnovšími výsledkami rokovaní o právnom akte týkajúcom sa NPE, konkrétne zavedením maximálnej hranice na úrovni 10 % pre finančné krytie, ktoré je pre finančné nástroje k dispozícii. 2.2.3 Revidovaný profil programov v rámci okruhu 1a Zmeny v návrhu rozpočtu na rok 2014 a výsledné zmeny v indikatívnom finančnom pláne programov v rámci okruhu 1a vyplývajúce z navrhovaného prednostného financovania a odkladu financovania, ktoré boli opísané v predchádzajúcich odsekoch, sú nasledovné (v mil. EUR v cenách z roku 2011): Program || 2014 || 2015 || 2016 || 2017 || 2018 || 2019 || 2020 || SÚČET ITER || - 200,0 || + 200,0 || 0,0 || 0,0 || 0,0 || 0,0 || 0,0 || 0,0 Horizont 2020 || + 200,0 || 0,0 || - 25,0 || - 25,0 || - 50,0 || - 50,0 || - 50,0 || 0,0 Erasmus || + 130,0 || + 20,0 || - 63,8 || - 67,5 || - 12,5 || - 6,2 || 0,0 || 0,0 COSME || + 30,0 || + 20,0 || - 6,2 || - 12,5 || - 12,5 || - 18,8 || 0,0 || 0,0 NPE-Energetika || - 160,0 || - 240,0 || + 95,0 || + 105,0 || + 75,0 || + 75,0 || + 50,0 || 0,0 Na rok 2014 sa v nasledujúcej tabuľke uvádzajú zodpovedajúce sumy v bežných cenách: Program || 2014 ITER || - 212,2 Horizont 2020 || + 212,2 Erasmus || + 137,5 COSME || + 31,7 NPE-Energetika || - 169,2 Súčet || 0,0 2.3 Vplyv na okruh 1b ¾ Hospodárska, sociálna a územná súdržnosť 2.3.1 Pôvodné prednostné financovanie a odklad financovania Komisia vo svojom návrhu rozpočtu na rok 2014 navrhla prednostné vyčlenenie finančných prostriedkov na iniciatívu na podporu zamestnanosti mladých ľudí (YEI) vo výške 1 271,4 milióna EUR (v cenách z roku 2011) s cieľom posilniť boj proti nezamestnanosti mladých ľudí. V návrhu rozpočtu je toto prednostné financovanie kompenzované zodpovedajúcim znížením príspevku z Kohézneho fondu na Nástroj na prepojenie Európy (NPE – Doprava: mínus 471,2 milióna EUR v roku 2014), Európsku územnú spoluprácu (mínus 640,2 milióna EUR v roku 2014) a znížením stropu okruhu 1a (mínus 160 miliónov EUR v roku 2014). Hoci táto operácia prednostného financovania bola v priebehu daného obdobia v prípade všetkých dotknutých okruhov a programov neutrálna, zahŕňala úpravu ročných stropov. Súčasťou konečnej politickej dohody o VFR je schválenie prednostného financovania niekoľkých programov, pričom nedošlo k žiadnej zmene ročných stropov. Z tohto dôvodu sa v tomto opravnom liste navrhuje zníženie výdavkov v rámci okruhu 1b v návrhu rozpočtu na rok 2014 o 160 miliónov EUR (v cenách z roku 2011) s cieľom zosúladiť ich so stropom schváleným na rok 2014. 2.3.2 Ďalší odklad financovania S cieľom zmestiť sa do pôvodného stropu okruhu 1b Komisia navrhuje ďalší odklad poskytnutia finančných prostriedkov na Európsku územnú spoluprácu vo výške 160 miliónov EUR (v cenách z roku 2011). Revidovaný profil Európskej územnej spolupráce má zároveň lepšie zodpovedať očakávanému načasovaniu prijatia programov vzhľadom na oneskorenia legislatívneho procesu: zo skúsenosti z predchádzajúcich období plánovania vyplýva, že tieto programy boli schválené medzi poslednými vzhľadom na pomernú zložitosť súvisiacu s ich cezhraničnými operáciami. Nový profil výdavkov (v mil. EUR v cenách z roku 2011) v okruhu 1b na dané obdobie sa uvádza v nasledujúcej tabuľke[3]. Jediná zmena v porovnaní s návrhom rozpočtu sa týka Európskej územnej spolupráce; všetky ostatné výdavky zostávajú nezmenené. || 2014 || 2015 || 2016 || 2017 || 2018 || 2019 || 2020 || SÚČET YEI - pôvodné || 428,6 || 428,6 || 428,6 || 428,6 || 428,6 || 428,6 || 428,6 || 3 000,0 prednostné financovanie || +1 271,4 || + 871,4 || - 428,6 || - 428,6 || - 428,6 || - 428,6 || - 428,6 || 0,0 YEI ­- po revízii || 1 700,0 || 1 300,0 || 0,0 || 0,0 || 0,0 || 0,0 || 0,0 || 3 000,0 NPE - Kohézny fond -pôvodné || 1 397,5 || 1 401,8 || 1 403,8 || 1 414,8 || 1 440,9 || 1 451,3 || 1 489,9 || 10 000,0 odklad financovania || - 471,2 || - 277,5 || + 748,7 || 0,0 || 0,0 || 0,0 || 0,0 || 0,0 NPE - Kohézny fond - po revízii || 926,3 || 1 124,3 || 2 152,5 || 1 414,8 || 1 440,9 || 1 451,3 || 1 489,9 || 10 000,0 Európska územná spolupráca - pôvodné[4] || 1 278,3 || 1 278,3 || 1 278,3 || 1 278,3 || 1 278,3 || 1 278,3 || 1 278,3 || 8 948,3 odklad financovania || - 800,2 || - 593,9 || -320,1 || + 428,6 || + 428,6 || + 428,6 || + 428,6 || 0,0 Európska územná spolupráca - po revízii[5] || 478,1 || 684,4 || 958,2 || 1 706,9 || 1 706,9 || 1 706,9 || 1 706,9 || 8 948,3 2.3.3 Podrobné dôsledky V porovnaní s návrhom rozpočtu na rok 2014 sa v rámci upraveného profilu počíta so znížením navrhovaných viazaných rozpočtových prostriedkov pre rozpočtový článok „13 03 64 ¾ Európsky fond regionálneho rozvoja (EFRR) ¾ Európska územná spolupráca“ o 169,2 milióna EUR (v bežných cenách). V súvislosti s platobnými rozpočtovými prostriedkami sa nevyžaduje nijaká zmena, keďže Komisia už počítala s nižšou úrovňou rozpočtových prostriedkov pre Európsku územnú spoluprácu v porovnaní s ostatnými programami štrukturálnych fondov s cieľom pokryť predbežné financovanie. 3 Dodatočná pomoc Cypru 3.1 Dôvody žiadosti Na zasadnutí, ktoré sa konalo 27. - 28. júna 2013, dospela Európska rada k záveru, že Cypru by sa mala poskytnúť dodatočná pomoc. Hoci mimoriadny vplyv hospodárskej krízy na úroveň prosperity niekoľkých členských štátov v eurozóne už bol uznaný v rozpočtových prostriedkoch zo štrukturálnych fondov, ako sa uvádza v záveroch Európskej rady z februára 2013, o programe makroekonomickej pomoci Cypru sa vtedy nerozhodlo. Vzhľadom na nový vývoj pozvala júnová Európska rada Európsky parlament a Radu, aby preskúmali možnosti súvisiace s flexibilitou vo VFR, ako aj s nástrojom flexibility, s cieľom riešiť mimoriadne zložitú situáciu Cypru[6]. Komisia navrhuje poskytovať Cypru dodatočné rozpočtové prostriedky zo štrukturálnych fondov v priebehu dvoch rokov (rozdelené na dve rovnaké tranže v rokoch 2014 a 2015) v celkovej výške 200 miliónov EUR v bežných cenách. Táto dodatočná suma by sa nad rámec pôvodne rozpočtových prostriedkov zahrnula do zodpovedajúcich programov cyperských štrukturálnych fondov, ktoré sú financované z Európskeho fondu regionálneho rozvoja (EFRR) a Európskeho sociálneho fondu (ESF), rovnako ako všetky ostatné dodatočne pridelené rozpočtové prostriedky, ktoré sa minulý február určili pre ostatné členské štáty. V dôsledku hospodárskej krízy a jej nepriaznivého vplyvu na finančný sektor trpí cyperské hospodárstvo vážnym nedostatkom likvidity. Je však rozhodujúce pokračovať v rozvoji množstva projektov, ktoré sú v súčasnosti vo fáze prípravy. Tieto projekty sú primárne zamerané na podporu energetickej účinnosti a obnoviteľných zdrojov energie, ako aj na malé a stredné podniky (MSP), ktoré v súčasnosti nemajú prístup k pravidelným finančným prostriedkom z bankového sektora. Dodatočná finančná pomoc EÚ z EFRR umožní financovať a realizovať tieto projekty. Ďalšie finančné prostriedky EFRR následne prispejú k opätovnému oživeniu hospodárstva a k vytvoreniu/zachovaniu pracovných miest, ktoré by inak boli stratené. Neustály pokles miery zamestnanosti a rast nezamestnanosti, najmä medzi mladými ľuďmi, sa v dôsledku fiškálnej, finančnej a hospodárskej krízy zhoršuje. To si vyžaduje vyššiu podporu na zlepšenie vyhliadok na zamestnateľnosť a vytvorenie pracovných príležitostí pre nezamestnaných, a predovšetkým pre mladých ľudí. Dodatočné zdroje ESF umožnia financovať opatrenia, ktoré budú navrhnuté v rámci záruky pre mladých ľudí, zo všeobecnejšieho hľadiska však posilnia rozsah pôsobnosti a účinnosť aktívnych opatrení trhu práce. Okrem toho dodatočné finančné prostriedky z ESF budú slúžiť na realizáciu reforiem cyperskej verejnej správy, zdravotníctva, systému sociálnej pomoci, ku ktorým sa krajina zaviazala v memorande o porozumení / programe makroekonomických úprav podpísanom v apríli 2013. Reálne prerozdelenie týchto dodatočných rozpočtových prostriedkov medzi ESF (30,7 milióna EUR pre rozpočtový článok 04 02 62) a EFRR (69,3 milióna EUR pre rozpočtový článok 13 03 62) v roku 2014 bude závisieť od konečného rozdelenia prostriedkov medzi programy, ktoré požadovali cyperské orgány, rovnako ako v prípade programov štrukturálnych fondov v rámci obmedzení stanovených v nariadení. Komisia preto zaujala podobný prístup ako v prípade návrhu rozpočtu, pričom predpokladala, že podiel ESF bude stanovený ako minimálny podiel vymedzený v poslednej fáze rokovaní o nariadení o spoločných ustanoveniach týkajúcich sa európskych štrukturálnych a investičných fondov bez toho, aby bola dotknutá konečná dohoda. V prípade Cypru by tento minimálny podiel ESF predstavoval 30,7 %. Po konečnom schválení programov uskutoční Komisia prevody s cieľom upraviť toto prerozdelenie podľa potreby. 3.2 Financovanie prostredníctvom mobilizácie nástroja flexibility Komisia s cieľom poskytnúť dodatočnú pomoc Cypru navrhuje navýšiť viazané rozpočtové prostriedky o 100 miliónov EUR (v bežných cenách) nad rámec návrhu rozpočtu na rok 2014. Keďže táto dodatočná suma presahuje rezervu v rámci výdavkového stropu okruhu 1b, Komisia zároveň navrhuje zmobilizovať finančné prostriedky nástroja flexibility na rok 2014 v celkovej výške 78,4 milióna EUR v rámci okruhu 1b po tom, ako sa vyčerpá zostávajúca rezerva, ktorá je v rámci stropu k dispozícii (21,6 milióna EUR). Keďže v roku 2014 sa nepočíta so žiadnymi náhradami, nie je potrebná revízia platobných rozpočtových prostriedkov smerom nahor. 4 Nová generácia spoločných technologických iniciatív 4.1 Legislatívne návrhy Väčšia aktivita v oblasti výskumu a inovácií je pre zabezpečenie trvalo udržateľného hospodárskeho rastu a pracovných miest a posilnenie medzinárodnej konkurencieschopnosti Európy rozhodujúca. Kľúčovým prvkom programu EÚ v oblasti výskumu a inovácií, Horizont 2020, je návrh spojiť sily so súkromným sektorom a s členskými štátmi s cieľom dosiahnuť výsledky, ktoré by jedna krajina alebo spoločnosť sama dosiahla s menšou pravdepodobnosťou. Na tieto účely Komisia v júli 2013 prijala súbor legislatívnych návrhov, aby s členskými štátmi v rámci programu Horizont 2020 vytvorila verejno-súkromné partnerstvá a partnerstvá v rámci verejného sektora. Vychádzajúc zo skúseností nadobudnutých zo spoločných technologických iniciatív (STI) v priebehu súčasného siedmeho rámcového programu pre výskum (RP7) a z jednoznačných záväzkov priemyselných partnerov budú STI v rámci programu Horizont 2020 ťažiť z právneho rámca, ktorý je vhodnejší pre výraznú účasť priemyselného sektora, a dôležitého zjednodušenia, ktoré sa dosiahne maximálnym využitím nových ustanovení nariadenia o rozpočtových pravidlách, ktoré obsahuje osobitné ustanovenia o verejno-súkromných partnerstvách, napr. výslovné uznanie STI za orgány verejno-súkromných partnerstiev s možnosťou prijať vlastné „malé“ nariadenie o rozpočtových pravidlách prispôsobené ich konkrétnym potrebám. So zreteľom na tento všeobecný cieľ vytvorenia štruktúrovaných partnerstiev medzi verejným a súkromným sektorom, aby spoločne rozvíjali, financovali a realizovali ambiciózne programy v oblasti výskumu a inovácií, Komisia navrhla[7] zriadiť päť STI na začiatok programu Horizont 2020, pričom pri každej by sa jasne vytýčili ciele, aby bolo možné dosiahnuť prelom v týchto oblastiach: · Iniciatíva za inovačnú medicínu (IMI2): na zlepšenie zdravia a blahobytu európskych občanov zabezpečením novej a účinnejšej diagnostiky a liečby, ako sú nové spôsoby antimikrobiálnej liečby; · Biopriemysel (BBI): na rozvoj nových a konkurencieschopných biologických hodnotových reťazcov, ktoré nahrádzajú potrebu využívať fosílne palivá a majú zásadný vplyv na rozvoj vidieka; · Palivové články a vodík (FCH2): na vývoj komerčne dostupných a čistých riešení, ktoré využívajú vodík ako nosič energie a palivové články ako meniče energie; · Čisté nebo (Čisté nebo 2): na radikálne zníženie vplyvu ďalšej generácie lietadiel na životné prostredie; · Elektronické komponenty a systémy pre vedúce postavenie Európy (ECSEL): na udržanie Európy na popredných miestach v odvetví elektronických komponentov a systémov a na rýchlejšie preklenutie priepasti medzi výskumom a ich využívaním v praxi. Štyri z týchto návrhov predstavujú ďalšiu fázu STI vytvorených v rámci RP7 (vrátane STI pre elektronické komponenty a systémy (ECSEL), ktorá zlučuje existujúce spoločné technologické iniciatívy ARTEMIS a ENIAC). STI pre odvetvia biopriemyslu (BBI) je nová iniciatíva. Navrhuje sa, aby STI fungovali do roku 2024. Návrhy majú vplyv na viazané rozpočtové prostriedky do roku 2020. Súbežne so spoločnými technologickými iniciatívami Komisia navrhla[8] rozšíriť spoločný podnik SESAR (Výskum manažmentu letovej prevádzky jednotného európskeho neba) v rámci programu Horizont 2020. Spoločný podnik SESAR koordinuje projekt SESAR, technický pilier iniciatívy Jednotné európske nebo, ktorej cieľom je modernizácia manažmentu letovej prevádzky (ATM) v Európe. Vzhľadom na to, že sa jeho špecifické činnosti orientujú na politiku, projekt SESAR nebol vytvorený ako STI. Navrhovaným rozšírením sa zabezpečí, že koordinácia výskumu a inovácií v oblasti ATM bude v rámci programu Horizont 2020 pokračovať v úplnom súlade s cieľmi politiky Jednotného európskeho neba. Rovnako ako v prípade STI sa očakáva, že projekt SESAR bude prebiehať do roku 2024, zatiaľ čo návrh má vplyv na viazané rozpočtové prostriedky do roku 2020. 4.2 Vplyv na ľudské a finančné zdroje Navrhuje sa, aby boli operačné a podporné výdavky na každú STI a projekt SESAR v roku 2014 (vo viazaných a platobných rozpočtových prostriedkoch) financované prostredníctvom prerozdelenia hlavných operačných rozpočtových riadkov príslušných programov Horizont 2020, ktoré slúžia tým istým cieľom politiky. Celkovo, prerozdelenie viazaných a platobných rozpočtových prostriedkov v rámci programu Horizont 2020 s cieľom zabezpečiť fungovanie piatich STI a projektu SESAR dosahuje výšku 609,2 milióna EUR vo viazaných rozpočtových prostriedkoch a 76,9 milióna EUR v platobných rozpočtových prostriedkoch. Uvedené finančné prídely určené na spoločné technologické iniciatívy a SESAR pozostávajú najmä z operačných rozpočtových prostriedkov na realizáciu príslušných cieľov politík, ako aj z príspevku na prevádzkové náklady, ktoré sú financované v pomere 50/50 priemyslom a ďalšími partnermi v spoločnom podniku. Očakáva sa, že celková suma operačných výdavkov, ktorú majú spravovať STI a SESAR, sa počas nového obodbia VFR výrazne zvýši. S ohľadom na tento výrazný nárast sa navrhuje, aby sa celkový kombinovaný počet zamestnancov v rámci piatich STI a projektu SESAR v roku 2014 zvýšil o 37 ekvivalentov plného pracovného času (FTE) v porovnaní s celkovým počtom pracovníkov plánovaným v návrhu rozpočtu na rok 2014, v ktorom sa počítalo s postupným ukončovaním súčasnej generácie STI. Vo veľkej miere tento čistý nárast súvisí s počtom pracovníkov v rámci úplne novej STI pre odvetvia biopriemyslu (+ 16 FTE v roku 2014), ktorý je čiastočne kompenzovaný znížením počtu pracovníkov v dôsledku navrhovaného zlúčenia iniciatív ARTEMIS a ENIAC do iniciatívy ECSEL (-3 FTE v roku 2014). Navrhované celkové zvýšenie počtu zamestnancov o 37 FTE možno rozpísať takto: + 26 dočasných zamestnancov (z toho 25 AD a 1 AST) a + 11 zmluvných zamestnancov. Príslušné platové potreby pre týchto dodatočných zamestnancov sa vypočítali na osemmesačnom základe, aby sa zohľadnil čas odhadovaný na prijímanie pracovníkov. To sa však nevzťahuje na iniciatívu BBI, v prípade ktorej sa platové potreby vypočítali na šesťmesačnom základe, keďže ide o úplne nový subjekt. Administratívne výdavky spojené s dodatočnými zamestnancami STI, ktorí budú spravovať časť operačných rozpočtových prostriedkov v rámci programu Horizont 2020, sa budú v plnej miere kompenzovať zodpovedajúcim znížením administratívnych podporných výdavkov v rámci programu Horizont 2020 v Komisii, aby celkové administratívne výdavky v rámci programu Horizont 2020 zostali nezmenené. Celkový príspevok EÚ na prevádzkové náklady jednotlivých STI vo výške 3,5 milióna EUR bude preto financovaný z existujúcich rozpočtových položiek na administratívne podporné výdavky v rámci programu Horizont 2020. Podrobnosti o predpokladaných ľudských a finančných zdrojoch pre STI vrátane narhovaného prerozdelenia prostriedkov sú uvedené v prílohe rozpočtu. 5 Vytvorenie osobitných rozpočtových riadkov technickej pomoci pre politiku súdržnosti 5.1 Legislatívne návrhy V súlade s navrhovanými ustanoveniami v článku 51 ods. 1 písm. k) návrhu nariadenia o spoločných ustanoveniach týkajúcich sa európskych štrukturálnych a investičných fondov môže technická pomoc z iniciatívy Komisie zahŕňať opatrenia na identifikáciu, prioritizáciu a realizáciu štrukturálnych a administratívnych reforiem v reakcii na hospodárske a sociálne výzvy v členských štátoch, ktoré čelia dočasným rozpočtovými problémom, ako je vymedzené v článku 22 ods. 1 návrhu toho istého nariadenia. Tieto opatrenia možno bude treba na žiadosť príslušného členského štátu a so súhlasom Komisie posilniť, a to prostredníctvom presunutia časti vnútroštátnej technickej pomoci na technickú pomoc z iniciatívy Komisie. Takéto posilnenie sa pri realizácii uvedených opatrení v súvislosti s príslušným členským štátom vykoná prostredníctvom priameho alebo nepriameho hospodárenia na úrovni Komisie. V rámci medziinštitucionálnych rokovaní o návrhu nariadenia o spoločných ustanoveniach Komisia v legislatívnom trialógu 10. septembra 2013 predložila príslušné návrhy, ktorými sa umožní členským štátom predkladať takéto žiadosti na základe nového ustanovenia, ktoré sa vloží do návrhu nariadenia o spoločných ustanoveniach (článok 22bis). Hoci s príslušnou sumou by sa hospodárilo ako s operačnou technickou pomocou z iniciatívy Komisie, naďalej by sa účtovala v rámci obmedzení vnútroštátneho krytia technickej pomoci, a nebola by zahrnutá do stropu určeného technickej pomoci z iniciatívy Komisie. 5.2 Vplyv na rozpočtovú nomenklatúru V súlade s návrhmi zvažovanými v legislatívnej oblasti sa navrhuje vytvorenie osobitných rozpočtových riadkov popri existujúcich rozpočtových riadkoch pre technickú pomoc z iniciatívy Komisie v rámci toho istého článku. Ako ďalší prvok sa v ustanoveniach, ktoré sa týkajú všetkých piatich európskych štrukturálnych a investičných fondov, navrhuje vytvorenie piatich rozpočtových riadkov so symbolickým záznamom („p.m.“) a so zodpovedajúcimi rozpočtovými poznámkami. Prípadné potreby možno posúdiť iba v neskoršej fáze, a to na žiadosť príslušných členských štátov. Táto operácia by pre rozpočet EÚ nepredstavovala žiadne dodatočné záväzky alebo platby. Komisia preto navrhuje vytvorenie týchto piatich rozpočtových položiek (zodpovedajúci vplyv na existujúcu nomenklatúru je uvedený kurzívou): ¾ || Položka 04 02 63 02 ¾ Európsky sociálny fond (ESF) ¾ Operačná technická pomoc spravovaná Komisiou na žiadosť členského štátu (článok 04 02 63 sa stane položkou 04 02 63 01 v rámci článku 04 02 63) ¾ || Položka 05 04 60 03 ¾ Operačná technická pomoc spravovaná Komisiou na žiadosť členského štátu (v rámci článku 05 04 60 ¾ Európsky poľnohospodársky fond pre rozvoj vidieka) ¾ || Položka 11 06 63 02 — Európsky námorný a rybársky fond — Operačná technická pomoc spravovaná Komisiou na žiadosť členského štátu (článok 11 06 63 sa stane položkou 11 06 63 01 v rámci článku 11 06 63) ¾ || Položka 13 03 65 02 — Európsky fond regionálneho rozvoja (EFRR) — Operačná technická pomoc spravovaná Komisiou na žiadosť členského štátu (článok 13 03 65 sa stane položkou 13 03 65 01 v rámci článku 13 03 65) ¾ || Položka 13 04 61 02 — Kohézny fond (KF) — Operačná technická pomoc spravovaná Komisiou na žiadosť členského štátu (článok 13 04 61 sa stane položkou 13 04 61 01 v rámci článku 13 04 61) 6 Záver Tento opravný list zosúlaďuje návrh rozpočtu na rok 2014 s výsledkami rokovaní o VFR. Okrem toho zohľadňuje návrhy Komisie týkajúce sa novej generácie spoločných technologických iniciatív a osobitnú technickú pomoc v rámci politiky súdržnosti. Opravný list týmto spôsobom poskytuje aktualizovaný základ pre bezproblémové prijatie rozpočtu na rok 2014, pričom sa očakávajú návrhy Komisie na delegovanie výdavkových programov na výkonné agentúry a pravidelná jesenná aktualizácia poľnohospodárskych trhov a rybolovu, ktorú Komisia zašle včas pred začiatkom zmierovacieho postupu. 7 Súhrnná tabuľka podľa okruhov finančného rámca Okruh || Návrh rozpočtu na rok 2014 || Opravný list č. 1 || Návrh rozpočtu na rok 2014 + opravný list č. 1 VRP || PRP || VRP || PRP || VRP || PRP 1. || Inteligentný a inkluzívny rast || 63 824 732 827 || 62 788 667 818 || 100 000 000 || || 63 924 732 827 || 62 788 667 818 Strop || 63 973 000 000 || || || || 63 973 000 000 || Rezerva || 148 267 173 || || || || 126 647 173 || 1a || Konkurencieschopnosť pre rast a zamestnanosť || 16 264 152 827 || 11 694 938 804 || 169 200 000 || || 16 433 352 827 || 11 694 938 804 Strop (1) || 16 390 000 000 || || || || 16 560 000 000 || Rezerva || 125 847 173 || || || || 126 647 173 || 1b || Hospodárska, sociálna a územná súdržnosť || 47 560 580 000 || 51 093 729 014 || -69 200 000 || || 47 491 380 000 || 51 093 729 014 Strop (1) || 47 583 000 000 || || || || 47 413 000 000 || Rezerva || 22 420 000 || || || || 21 620 000 || Nástroj flexibility || || || || || 78 380 000 || Rezerva || 22 420 000 || || || || 0 || 2. || Udržateľný rast: prírodné zdroje || 59 247 714 684 || 56 532 492 046 || || || 59 247 714 684 || 56 532 492 046 Strop || 59 303 000 000 || || || || 59 303 000 000 || Rezerva || 55 285 316 || || || || 55 285 316 || Z toho: Európsky poľnohospodársky záručný fond (EPZF) — výdavky súvisiace s trhom a priame platby || 43 778 100 000 || 43 776 956 403 || || || 43 778 100 000 || 43 776 956 403 Čiastkový strop || 44 130 000 000 || || || || 44 130 000 000 || Čistý transfer medzi EPZF a EPFRV || 351 900 000 || || || || 351 900 000 || Rezerva || 0 || || || || 0 || 3. || Bezpečnosť a občianstvo || 2 139 460 732 || 1 668 006 729 || || || 2 139 460 732 || 1 668 006 729 Strop || 2 179 000 000 || || || || 2 179 000 000 || Rezerva || 39 539 268 || || || || 39 539 268 || 4. || Globálna Európa || 8 175 802 134 || 6 251 299 380 || || || 8 175 802 134 || 6 251 299 380 Strop || 8 335 000 000 || || || || 8 335 000 000 || Rezerva || 159 197 866 || || || || 159 197 866 || 5. || Administratíva || 8 595 115 307 || 8 596 738 107 || || || 8 595 115 307 || 8 596 738 107 Strop || 8 721 000 000 || || || || 8 721 000 000 || Rezerva || 125 884 693 || || || || 125 884 693 || Z toho: administratívne výdavky inštitúcií || 6 936 293 672 || 6 937 916 472 || || || 6 936 293 672 || 6 937 916 472 Čiastkový strop || 7 056 000 000 || || || || 7 056 000 000 || Rezerva || 119 706 328 || || || || 119 706 328 || 6. || Kompenzácie || 28 600 000 || 28 600 000 || || || 28 600 000 || 28 600 000 Strop || 29 000 000 || || || || 29 000 000 || Rezerva || 400 000 || || || || 400 000 || Súčet || 142 011 425 684 || 135 865 804 080 || 100 000 000 || || 142 111 425 684 || 135 865 804 080 Strop || 142 540 000 000 || 135 866 000 000 || || || 142 540 000 000 || 135 866 000 000 Nástroj flexibility || || || || || 78 380 000 || Rezerva || 528 574 316 || 195 920 || || || 506 954 316 || 195 920 || Mimo viacročného finančného rámca (VFR) || 456 181 000 || 200 000 000 || || || 456 181 000 || 200 000 000 Celkový súčet || 142 467 606 684 || 136 065 804 080 || 100 000 000 || || 142 567 606 684 || 136 065 804 080 (1) Stropy uvedené v stĺpci návrhu rozpočtu odzrkadľujú stav rokovaní o VFR v čase prijatia návrhu rozpočtu, zatiaľ čo stropy uvedené v stĺpci opravného listu zohľadňujú politickú dohodu, ku ktorej sa nakoniec dospelo koncom júna 2013. 8 [1] Ú. v. EÚ L 298, 26.10.2012, s. 1. [2] COM(2013) 450. [3] Čísla sú zaokrúhlené na jedno desatinné miesto bez toho, aby bol dotknutý článok 9g návrhu nariadenia o VFR. [4] Vrátane príspevku vo výške 0,35 % na technickú pomoc z iniciatívy Komisie, ktorý sa odpočíta zo sumy pridelenej na tento rozpočtový článok. [5] Vrátane príspevku vo výške 0,35 % na technickú pomoc z iniciatívy Komisie, ktorý sa odpočíta zo sumy pridelenej na tento rozpočtový článok. [6] Bod 18 záverov Európskej rady z júna 2013. [7] COM(2013) 495, COM(2013) 496, COM(2013) 501, COM(2013) 505 a COM(2013) 506, 10.7.2013. [8] COM(2013) 503, 10.7.2013.